Գոնջ

Գոնջ (՝ փեթակ), հիմնականում գլխի, ինչպես նաև մաշկի, մազերի և եղունգների վարակիչ սնկիկային հիվանդություն։ Վարակվում են հիվանդի և նրա գործածած առարկաների ու իրերի (սանր, գլխարկ, սպիտակեղեն և այլն) հետ անմիջական շփումից։

Վարակում 
Փոքր երեխաները վարակվում են հիմնականում ընտանիքի անդամներից։ Հիվանդության սկզբում գլխի մազածածկ հատվածում ի հայտ են գալիս կարմիր բորբոքային թեփոտվող օջախներ և կլոր դեղին կեղևներ, որոնք, անուշադրության դեպքում միաձուլվելով, առաջացնում են հոծ դեղին չոր կեղև։ Կեղևի տակ գլխի մաշկը ապաճում է, դառնում նուրբ ու փայլուն։ Մազերը դառնում են գորշ, մոխրագույն, չոր, մազային կոճղեզները ոչնչանում են։

Չբուժվելիս գոնջը կարող է տարիներ տևել և պատճառ դառնալ ճաղատության։ Նույնանման բորբոքային թեփոտվող օջախներ և դեղին կեղևներ են առաջանում նաև իրանի հարթ մաշկին, վերջույթներին, եղունգները դեղնում են, սկզբում՝ հաստանում, այնուհետև՝ փխրունանում և փշրվում։

Բուժում և կանխարգելում 
Բուժումը հիվանդանոցային է։ Կանխարգելումը, հիվանդները պետք է շտապ հոսպիտալացվեն, ընտանիքի մյուս անդամներն անպայման հետազոտվեն մաշկային դիսպանսերում, իսկ իրերը և բնակարանը վարակազերծվեն։

Ծանոթագրություններ 

Մաշկաբանություն